επι επικλεους αρχοντος εν αστει εν σαλαμινι δε ανδρονικ[ου] μεταγειτνιωνος τετραδι μετ εικαδας θεογενης κ[α]λλιμαχου λευκονοευς ειπεν επειδη θεοδοτος ευστροφου πειραιευς χειροτονηθεις γυμνασιαρχος εις τον ενιαυτον τον επι εργοκλεους αρχοντος τας τε θυσιας εβουθ[υ]τησεν απασας τας καθηκουσας και υπεδεξατο τους αλειφομενους παντας συνετελεσεν δε και τα ερμαια κα[ι] υ[πε]δεξατο παντας αναλωσας εις ταυτα ουκ ολιον προ[σε]δαπανησε δε και προς το μερισθεν αυτωι εις το ελαιον εκ των ιδιων ανεθηκεν δε και οπλα οκτω και ανεγραψ[ε]ν του[ς] νενικηκοτας τους δρομους ομοιως δε και τους τ[α κ]ανα [ει]ληφοτας επανηγαγεν δε και τας επαναγωγας καθ εκα[σ]τον μηνα ποιουμενος εν ταις καθηκουσαις ημεραις ηρξεν δε και την αρχην και εν τοις λοιποις δικαιως κα[ι] κατ[α τ]ους νομους φιλοτιμιας και σπουδης ουθεν ελλε[ι]πων εις ταυτα παντα ανηλωσας πλειον αργυριον ωικοδομησεν δε και τον τοιχον εκ των ιδιων της στο[ας] τον βλεποντα προς νοτον και περι τουτων παντω[ν] απολελογισται τει βουλει και τωι δημωι δεδωκε δ[ε και] τας ευθυνας οπως εφαμιλλον ηι πασι τοις βουλομε[νοις] φιλοδοξειν ειδοσιν οτι καταξιως τιμηθησονται τ[ων] ευεργεσιων. αγαθει τυχει δεδοχθαι τει βουλει τους λαχοντας προεδρους εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τει βουλει επαινεσαι τον γυμνασιαρχησαντα τον ενιαυτον τον επι εργοκλεους αρχοντος θεοδοτον ευστροφου πειραιεα και στεφανωσαι αυτον χρυσωι στεφανωι κατα τον νομον φιλοτιμιας ενεκεν της εις τον δημον τον σαλαμινιων και ανειπειν τον στεφανον τουτον διονυσιων των εν σαλαμινι τραγωδοις οταν πρωτον γινηται και αιαντειοις τωι γυμνικωι αγωνι. αναγραψαι τοδε το ψηφισμα τον γραμματεα του δημου ειστηλας λιθινας [δ]υο και στησαι μιαν μεν εν τωι γυμνασιωι μιαν δε εν τωι επιφανεστατωι της αγορας τοπωι της δε αναγορευσεως του στεφανου και της αναθεσεως των στηλων επιμεληθηναι τους επιμελητας μερισαι δε τον ταμιαν φιλοκλην πειραι[ε]α εκ των εις τα κατα ψηφισματα αναλισκομενων [τω]ι δημωι. ο δημος ο σαλαμινιων θεοδοτον ευστροφου πειραιεα γυμνασιαρχησαντα επι ε[ρ]γοκλεους αρχοντος.
Att. — non-stoich. — 131/0